**GÁZELOSZTÓ VEZETÉKEK MŰSZAKI TERVDOKUMENTÁCIÓJÁNAK KÖVETELMÉNYRENDSZERE**

**1. Általános hidraulikai előírások:**

A tervezendő hálózat hidraulikai méretezését a megrendelés előtt,a Csatlakozási igénybejelentések kezelése folyamatleírás alapján kiadandó ajánlat készítésekor kell szükség szerint elvégezni. A **tervező** a megrendelésben rögzített műszaki adatokkal köteles a tervet elkészíteni. Amennyiben tervezési felelőssége keretében a megrendelt hálózat hidraulikai méretezésével kapcsolatban észrevétel merül fel, azt a **hálózatfejlesztési és innovációs szakterület vezetővel** köteles egyeztetni és szükség szerint a méretezést elkészíteni.

**2. Nyomvonal, elzáró szerelvények:**

A gázelosztó vezeték nyomvonalát, a szakaszoló elzáró szerelvények helyét és kialakítását a „Gázelosztó vezetékek létesítése”, „Gáznyomásszabályozó és mérőállomások létesítése és üzemeltetése” technológiai utasítások és a területileg illetékes üzemegység által kiadott előzetes műszaki tájékoztató alapján kell megtervezni.

**3. Nyomáspróba:**

A tervezett gázelosztó vezeték szilárdsági és tömörségi nyomáspróbájának nyomásértékeit, időtartamát, eszközeit és folyamatát a „Gázelosztó vezetékek létesítése”, „Gáznyomásszabályozó és mérőállomások létesítése és üzemeltetése” technológiai utasítások alapján kell előírni.

**4. Alkalmazható csőanyagok és kötésmódok:**

Nagyközép, közép- és kisnyomású gázelosztó hálózat tervezésekor az alkalmazandó csőanyagok és kötésmódok feleljenek meg a „Gázelosztó vezetékek létesítése”, „Gáznyomásszabályozó és mérőállomások létesítése és üzemeltetése” technológiai utasítások és a Gázelosztó vezetékek hegesztésének felügyelete folyamatleírásban foglaltaknak, azzal, hogy a tervező a tervezés során a gazdaságossági érdekeket is köteles szem előtt tartani.

**5. Fogalom meghatározások**

**Közterület**

Közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás (Tulajdoni lap és térképkivonat) ekként tart nyilván. A köztulajdonban álló közhasználatra szolgáló ingatlanok az ingatlan-nyilvántartási megnevezéstől függetlenül közterületnek minősülnek.

**6. Bejelentés alapján végezhető gázelosztó vezeték építések**

**Bányafelügyelet engedélye nélkül, bejelentés alapján építhető gázelosztó vezeték a bányafelügyelet hatáskörébe tartozó egyes sajátos építményekre vonatkozó építésügyi hatósági eljárások szabályairól** **szóló** **53/2012. (III. 28.) Korm. rendelet (továbbiakban Rendelet) 33.§-a és 1. sz. melléklete figyelembe vételével**

Földgáz elosztó- és célvezeték, és ezek tartozékainak a meglévő biztonsági övezeten belüli, többlet szolgalmi jogot vagy vezetékjogot nem igénylő azonos vagy alacsonyabb nyomásfokozatúra történő kiváltása **KÜLTERÜLETEN 250 méter felett**, ha az engedélyezettel azonos vagy korszerűbb műszaki jellemzőkkel és paraméterekkel bír (rekonstrukció és kiváltás), előzetes bejelentés mellett. Ide tartozik az aktív korrózióvédelmi rendszer távfelügyeletessé történő átalakítása, katódállomások cseréje.

Gázelosztó-vezeték belterületen, zártkerti ingatlanokon és 250 méteres hosszig külterületen történő építése (beleértve a nyomásszabályozó állomásokat és a gázelosztó vezeték rekonstrukciót is), utólagos, összevont bejelentéssel.

Üzemelő gázelosztó vezetékhez kapcsolódó új, egy külterületi ingatlan gázellátását biztosító leágazás építése, utólagos, összevont bejelentéssel.

Nyomásszabályozó állomások főelemeinek – fő gázáramlásba épített elzáró szerelvények, nyomásszabályozó berendezés és tartozékai, biztonsági lefúvató és gyorszár – cseréje, ha az új elem az eredetivel megegyező funkciójú, nyomásfokozatú, illetve teljesítményű (nyomásszabályozó rekonstrukció), utólagos, összevont bejelentéssel.

**7. A tervdokumentáció tartalmi követelmény rendszere:**

A tervdokumentációt a Rendelet 41-45. §-okban foglaltaknak megfelelően az alábbiak szerint kell összeállítani

1. Aláíró-címlap

2. Tartalomjegyzék

3. Tervjegyzék

4. Tervezői nyilatkozat:

a) a felelős tervező és a szakági tervező nevét, címét és tervezői névjegyzéki számát;

b) az általuk tervezett gázelosztó vezeték megnevezését, az építtető nevét, székhelyét

c) a tervezett építési tevékenység

ca) helyét, az ingatlan címét, helyrajzi számát

cb) rövid leírását, jellemzőit,

cc) környezetének meghatározó jellemzőit, védettségi minősítését, különösen műemléki minősítését a tulajdoni lap alapján

d) az a) pontban megnevezett tervezők aláírását.

A tervezőnek nyilatkoznia kell továbbá arról is, hogy

a) az általa tervezett műszaki megoldás megfelel a vonatkozó jogszabályoknak, általános érvényű és eseti előírásoknak,

b) a jogszabályokban meghatározottaktól eltérés engedélyezése szükséges-e,

c) a vonatkozó szabványtól eltérő műszaki megoldás alkalmazása esetén a szerkezet, eljárás vagy számítási módszer a szabványossal legalább egyenértékű,

d) az adott tervezési feladatra azonos méretezési módszert alkalmazott a hatások (terhek) és az ellenállások (teherbírás) megállapítására és azt a tervezés során teljes körűen alkalmazta, és

e) a tervezésekor alkalmazott műszaki megoldás megfelel a létesítménnyel szemben támasztott általános követelményeknek.

A tervezőnek dokumentált egyeztetést kell lefolytatnia az érintett közmű és vasútvonal üzemeltetőjével, valamint a közút kezelőjével (a továbbiakban együtt: közösségi szolgáltató) a tulajdonukban, kezelésükben vagy üzemeltetésükben lévő közmű és építmény rendeltetésszerű használata, védelme érdekében indokolt feltételekről. Az indokoltságot előzetesen az illetékes üzemegység vezetővel egyeztetni kell. A közösségi szolgáltató hozzájáruló nyilatkozatait a tervezői nyilatkozathoz kell csatolni. A tervező köteles nyilatkozni arról, hogy a tervben feltüntetett közműveken kívül, az érintett területen más közmű nem üzemel. Bejelentés köteles létesítmény esetén – a gázelosztó vezeték rekonstrukciót kivéve – az útkezelői hozzájárulás a kivitelezés előtt kiadott bontási engedéllyel is helyettesíthető. A közműüzemeltetői nyilatkozatokat az E-közműből kell beszerezni.

5. Műszaki leírás

A műszaki leírásnak minimálisan a következőket kell tartalmaznia:

A tervezési feladat és az előzmények rövid ismertetése

Az előzménynek tartalmaznia kell a megbízó nevét, címét, a gázelosztó vezeték rendeltetését, tulajdonjogi és üzemeltetési feltételeit.

A tervezett létesítmény részletes ismertetése

Az üzemelő hálózatra történő csatlakozási pont megadása, az üzemelő hálózat vezetékének anyaga, mérete, üzemi nyomása. Az építendő vezeték anyaga, mérete, tervezési és üzemi nyomása, javasolt biztonsági övezete, műtárgyai. A nyomvonal leírása, védőtávolságok, közműkeresztezések, védelmi módok, elzáró szerelvények, leágazások száma, mérete, anyaga, helye. A biztonsági övezet mértékét az illetékes üzemegység vezetővel egyeztetni köteles a tervező. Alapesetben a gázelosztó vezeték biztonsági övezetét az alábbiak szerint kell meghatározni

a T-01 technológiai utasítás szerint a védelemmel meghatározott védőtávolság (védendő létesítmény hiányában védelmet betervezni nem kell)

Terület-előkészítési munkák tervei, alépítményi munkák, fektetési mélység, munkagödör megtámasztás, víztelenítés, deponálás, helyreállításra, tömörítésre vonatkozó előírások, vizsgálatok.

A munkaterület elhatárolása, gyalogos forgalom biztosítása, közutakon végzett munkák elkorlátozási és forgalombiztonsági követelményei

a Gázelosztó Vezetékek Biztonsági Szabályzatában és a Gázelosztó vezeték létesítése technológiai utasításban előírt méretezések

A tervezett létesítményre vonatkozó kivitelezési, szereléstechnológiai előírások,

hegesztés technológiai előírások:

PE vezeték esetén a létesítményre vonatkozó hegesztési eljárás(ok) meghatározása

Acél vezeték esetén a hegesztés technológia (láng vagy ívhegesztés) meghatározása

Nyomáspróba terv, vagy hivatkozás a technológiai utasításra

Korrózióvédelem szükség esetén aktív korrózió védelmi terv

közmű üzemeltetői előírások (ha van)

Üzemelő gázelosztó vezeték biztonsági övezetében végzett munkákra vonatkozó külön előírások

Meglévő rendszer felhagyásának előírásai (rekonstrukció/kiváltás esetén)

Nyomásszabályozó állomások esetén:

Tervezési alapadatok megadása, nyomásszabályozó típusa, teljesítménye, tartalékág teljesítménye, bemenő-kimenő nyomás. Primer és szekunder vezetékek mérete, anyaga, szerelvények. Csőkötések, nyomáspróba, varratellenőrzés. A nyomásszabályozó elhelyezésére szolgáló épület, szekrény vagy akna kialakításának meghatározása, robbanófelület biztosítása, alapozás, kerítés, tereprendezés. Tűzvédelmi és villamos veszélyességi besorolás szerinti védő és megközelítő távolságok meghatározása, villámvédelmi, tűzvédelmi, környezetvédelmi előírások.

Az üzemelő gázelosztó vezetékre történő rákötés módja, biztonsági előírásai

Próbaüzemre vonatkozó előírások, próbaüzem szükségességének indokolása, a próbaüzem alatt végzendő tevékenységek, mérések, ellenőrzések meghatározás a T-03 Technológiai utasítás szerint

Tulajdonosi jegyzék,

Azonos nyomvonalon végzett rekonstrukció/kiváltás és közterületi építés esetét kivéve, jogosult geodéziai szaktervezővel által készített és földhivatali záradékolással ellátott, a gázelosztó vezetékkel és biztonsági övezetével érintett ingatlanokat tartalmazó a terület kimutatás és változási vázrajz.

A műszaki- és munkabiztonsági, az egészségvédelmi, a tűzvédelmi és a környezetvédelmi előírások érvényesítésének ismertetése, a sajátos építmény környezetbe illeszkedésének módja.

Vezetékjoggal és esetleges rekultivációval kapcsolatos leírás

A gázelosztó vezeték és a biztonsági övezetével érintett ingatlanokat tartalmazó, az ingatlanügyi hatóság által hitelesített, 3 hónapnál nem régebbi ingatlan-nyilvántartási térképmásolat – kivéve, ha a kivitelezés egyértelműen egy közterületi ingatlant érint.

6. Csatolandó nyilatkozatok, engedélyek:

Nem a társaságunk tulajdonában lévő gázelosztó vezetékhez való csatlakozás esetén a tulajdonos hozzájáruló nyilatkozata

Bányafelügyelet engedélye nélkül - bejelentés alapján építhető gázelosztó vezetéknél szakhatósági hozzájárulás nem kell, de hatósági engedélyt be kell szerezni az alábbi esetekben:

A mennyiben az 50 cm-nél mélyebb földmunkával járó gázelosztó vezeték építés védetté nyilvánított régészeti lelőhelyen történik örökségvédelmi engedély az illetékes járási építésügyi és örökségvédelmi hivataltól

A mennyiben a gázelosztó vezeték a tulajdoni lap szerint termőföldet érint, be kell szerezni az illetékes Körzeti Földhivataltól a termőföld időleges más célú hasznosítási engedélyét, erdőművelési ágú ingatlan esetén az illetékes Kormányhivatal erdészeti igazgatóság engedélyét

Amennyiben a gázelosztó vezeték vasutat, vízi utat, repülőteret érint, illetve az útkezelő nyilatkozatát nem fogadjuk el, be kell szerezni a vonatkozó jogszabály (jelenleg a 161/2017. (VI. 28.) Korm. rendelet,) szerint az illetékes Járási Hivatal Útügyi Osztályának határozatát. Az útkezelői hozzájárulás beszerzése vagy a Járási Hivatalnál az eljárás kezdeményezése utólagos leágazások esetén a kivitelezést megelőzően is lebonyolítható.

A tervezőnek nyilatkozni kell, hogy a létesítmény megépítéséhez egyéb hatósági engedély nem szükséges.

A szakhatósági hozzájárulás, illetve szakkérdés vizsgálatához szükséges dokumentáció tartalmát a Rendelet 5. sz. melléklete tartalmazza, a dokumentációt a tervező digitális adathordozón biztosítja.

Az építési engedélyezési eljárásokba szakhatóságot, illetve szakkérdés vizsgálatához más Hivatalt a Bányafelügyelet von be.

7. Építési jogosultság igazolása az alábbiak szerint:

Közterületen történő gázelosztó vezeték építéshez, valamint gázelosztó vezeték azonos nyomvonalon végzett rekonstrukciójához/kiváltásához újabb tulajdonosi hozzájárulás nem szükséges, a közterület, közút, vasút csatorna, folyóvíz kezelőjének kezelői hozzájárulása elegendő.

Egyéb, a lentiekben nem részletezett esetekben, közokiratban vagy teljes bizonyító erejű magánokiratban foglalt tulajdonosi hozzájárulás vagy vezetékjogi megállapodás.

Vasútként, folyóvíz vagy csatornaként nyilvántartott ingatlan esetén a területhasználatra vonatkozó megállapodás vagy tulajdonosi hozzájárulás

Amennyiben a vezetékjogi megállapodásokat a tervező bizonyítottan nem tudja megkötni, úgy a tervező köteles a bányászatról szóló 2003. évi XLVIII törvény végrehajtására kiadott 203/1998 (XII.19) Korm. rendelet 2. sz. melléklete szerinti vezetékjogi dokumentációt összeállítani, és a megrendelő előzetes felhatalmazásával a vezetékjogi eljárást a Bányafelügyeletnél kezdeményezni. A vezetékjogi kérelmet a Társaságok is benyújthatják.

A fentiekben felsorolt nyilatkozatok, engedélyek, valamint az azokon lévő aláírások és bélyegző lenyomatok minden esetben jól láthatók és olvashatók legyenek. Az aláírókat lehetőség szerint nevesíteni kell.

8. A gázelosztó hálózati tervrajzok

Átnézeti helyszínrajz

Egyértelműen megállapítható legyen a tervezett létesítmény környezetben elfoglalt helye (utcanevek, meglévő vezeték, illetve. tervezett vezeték nyomvonalának megkülönböztetése, irányok)

Méretarány belterületen 1:1000 - 1:5000 szükség szerint vagy, külterületen lehet 1:2000, 1:5000 vagy 1:10000

Részletes helyszínrajz

Az Egységes Országos Vetületi Rendszer (EOV) koordináta hálóval és égtájjelöléssel ellátott helyszínrajz, mely tartalmazza a - nem elosztói leágazásnak minősülő - vezeték végpontok és töréspontok EOV koordinátáit. Megrendelésben előírt esetekben a leágazások helyének EOV koordinátáit is köteles a tervező feltüntetni a helyszínrajzon. A bejelentés alapAján belterületen létesülő gázelosztó vezetékek esetében, amennyiben a gázvezeték a tereptárgyak alapján egyértelműen kitűzhető, a tervfelülvizsgáló eltekinthet a gázelosztó vezeték pontjainak feltüntetésétől, a terven elegendő csak jelölni, hogy EOV vetületű alaptérkép felhasználásával készült.

A részletes helyszínrajzon fel kell tüntetni az utcák nevét, helyrajzi számát, az ingatlanok házszámát, helyrajzi számát és a tervezett gázelosztó vezetéket, a földrészletre jellemző beépítési vonalat (ha a gázelosztó vezeték épülettől mért védőtávolsága beépítésre alkalmas vagy beépített magánterületet érint), a szakaszoló elzáró szerelvényeket, a földmérési alappontokat (szükség esetén), a szelvényszámokat, szintmegjelölést (Balti) (szükség esetén), csőméreteket, gázvezeték kitűzéséhez szükséges méreteket, jelmagyarázatot, kapcsolódó tervszámokat, összes közmű nyomvonalát (eltérő jelöléssel) és ezek adatait, összes felszíni létesítményt (út, járda, épület, fa, egyéb tereptárgy), útburkolat megnevezést, jellemző csomópontok részletrajzra utaló kiemelő jelölését, jelmagyarázatot.

A helyszínrajzon jelölni kell a gázelosztó vezeték biztonsági övezetét, amennyiben a gázvezeték vagy biztonsági övezete az idegen ingatlant érint. Ekkor fel kell tüntetni ezen ingatlanok helyrajzi számát is.

Méretarány belterületen 1:500 sűrű közművesítésnél 1:250, külterületen 1:500, ill. 1:1000.

Ettől eltérő méretarány igényt megrendelésben vagy tervezői egyeztetéskor kell a tervezővel közölni.

Hossz-szelvény (külterületen helyettesíthető a keresztezett építményeket is ábrázoló keresztszelvénnyel)

Méretarány vízszintes értelemben a részletes helyszínrajznak megfelelően, függőleges értelemben 1:50 vagy 1:100

Ettől eltérő méretarány igényt megrendelésben vagy tervezői egyeztetéskor kell a tervezővel közölni.

Keresztszelvények

A gázelosztó vezeték jellemző, valamint az általánostól eltérő pontjairól kell készíteni. Meg kell adni a közművek épületektől, telekhatártól való távolságát, valamint a gázvezeték helyzetét a terepszinthez és a többi közműhöz viszonyítva.

Felhagyási terv (szükség szerint)

Részletrajzok

Külön részletrajzon kell ábrázolni a tervezett gázvezetéket a csőhídon történő átvezetéseknél, vízfolyás, út, vasút keresztezések kialakításánál, valamint csomóponti, egyedi, speciális megoldásoknál.

Aknák kiviteli tervei (szükség esetén)

Típustervek

Fali vagy előkerti felállásokra, csapszekrény és védőcső elhelyezésre, elzáró szerelvények beépítésére vonatkozó rajzok.

Acél anyagú gázelosztó vezeték esetén korrózió védelmi terv, a Gázelosztó vezetékek korrózióvédelme című munkautasítás alapján.

Nyomásszabályozó állomások tervei:

Telepítési helyszínrajz,

Primer-szekunder vezeték hossz-szelvény,

Kerítés, járda, útépítés terv új létesítésnél,

Alapozási terv,

Villámvédelmi terv,

Villamos terv (veszélyességi övezetek meghatározása, világítás, elektronikus adatgyűjtő),

A villamos hálózatra történő csatlakozás tervét, ha van villamos ellátás.

A nyomásszabályozó állomás technológiai, kapcsolási vázlat és anyagjegyzék,

A vonatkozó jogszabályokban meghatározott zajterhelési határértékeknek való megfelelőség számítással történő igazolása.

9. Valamennyi dokumentációt digitálisan, PDF formátumban is el kell készíteni és a vonatkozó szerződés, illetve a Munkautasítás 2. sz. melléklete szerint adathordozón vagy e-mail formában át kell adni társaságunknak. Az építési engedély köteles létesítmények helyszínrajzait az EMU-17-05 munkautasítás szerint térképi formátumban is el kell készíteni és digitális adathordozón beadni

10. Vezetékjog Bányafelügyeleti engedélyezéséhez szükséges dokumentáció tartalmazza:

Záradékolt vázrajz és terület kimutatás (két eredeti példány, egy a Földhivatalnak, egy a Bányafelügyeletnek)

Egy példány Vezetékjogi megállapodás, valamint annak kiküldését igazoló tértivevény, illetve egyéb bizonyíték az ingatlan tulajdonos megkereséséről

Ingatlanügyi szakértői vélemény

Gázelosztó vezeték terv másolata (D terv és a használatba vételi engedély) utólagos bejegyzés, illetve a kiviteli terv kivonata (műszaki leírás és helyszínrajz)

Archív átutalási megbízás arról, hogy az érintett Társaság az eljárási díjat átutalta

Kérelem, mely tartalmazza nyilatkozatunkat, hogy az ellátandó ingatla(ok) gázellátása - a legkisebb költség elvét is figyelembe véve közterületről nem biztosítható-